stanford-oval/wikipedia huggingface dataset:
Tikansaari

Tikansaari
Tikansaari Vuoniemen suunnasta.
| --- | --- |
Sijainti:  Liperi Pohjois-Karjala Suomi
Vesialue:  Pyhäselkä
Pinta-ala:  1,5 km²
muokkaa - muokkaa wikitekstiä - muokkaa Wikidataa
Tikansaari on Liperin kunnassa, lähellä Rääkkylän kunnanrajaa sijaitseva Pyhäselän avoveden halkaiseva noin 150 hehtaarin kokoinen luode–kaakko-suuntainen saari, joka mantereella etelän suunnassa jatkuu Vuoniemen harjumaisena niemenä. Saaren eteläosassa vallitsevat mäntykankaat ja koillisosassa runsaslajiset rehevät lehdot.
Tom Zutaut

Tom Zutaut (s. Park Forest, Illinois) on yhdysvaltalaisen Geffenin ja Elektra Recordsin manageri, tuottaja sekä kykyjenetsijä. Zutautin suurimmat saavutukset ovat myöhemmin legendaariseksi muodostuneen hard rock -yhtye Guns N' Rosesin löytäminen 1987, sekä Mötley Crüen kiinnittäminen Elektra Recordsiin, sekä maineikkaan bändin managerina toimiminen.
Mötley Crüe ja Guns N'Roses

Vuonna 1981 Zutaut oli vasta uusi manageri Elektra Recordsilla. Zutaut löysi uuden omasta mielestään lupaavan yhtyeen Mötley Crüen. Kun Zutaut esitteli bändiä muille managereille he nauroivat, ja sanoivat: Rock N'Roll on kuollut. Mutta Zutaut piti luottonsa yhtyeeseen, ja kirjasi heidät sisään yhtiöön, ja kuinka ollakaan Mötley Crüesta tuli iso menestys. Muutamia vuosia myöhemmin Zutaut kuuli uudesta Guns N'Roses -nimisestä yhtyeestä, joka oli kerännyt paljon mainetta Hollywoodin klubeissa, ja päätti käydä katsomassa. Yhtyeen kyvyistä vakuuttuneena Zutaut varoitti muita kykyjenetsijöitä sanomalla että: Guns N'Roses haisee!, ja kirjasi bändin Elektralle. Yhtyeestä Mötley Crüen tavoin tuli todella suuri menestys.
Muuta

Zutaut perusti myös 1990-luvun puolivälissä levymerkin The Enclave, jota EMI jakeli.
Zutaut on esiintynyt myös yhdessä Spicks and Specks -sarjan jaksossa
Diskografia

Musiikki
Detroit Rock City (soundtrack), tuottaja
Guns N'Roses Use Your Illusion I A&R-koordinaattori (1991)
Guns N'Roses Use Your Illusion II A&R -oordinaattori (1991)
Elokuva
City Of Paradise (2012)
Aiheesta muualla

IMDB
Tiedonlouhinta

Tiedonlouhinta (engl. data mining) tarkoittaa joukkoa menetelmiä, joilla pyritään oleellisen tiedon löytämiseen suurista datajoukoista.
Sovelluskohteet

Tiedonlouhintaa voidaan soveltaa hyvin laaja-alaisesti, sillä lähtökohdaksi tarvitaan ainoastaan dataa. Tyypillisesti tiedonlouhinnassa käytetty data on esimerkiksi mittauksia teollisuusprosessista, otteita asiakastietokannasta tai vaikkapa web-palvelimen loki-tiedostoja.
Menetelmät

Määritelmänä tiedonlouhinta ei rajaa käytettäviä menetelmiä. Useimmiten käytettäviä algoritmeja ovat mm. erilaiset klusteroinnit, korrelaatiot, neuroverkot, itseorganisoituvat kartat, jne. Yleisesti ottaen tiedonlouhinnan menestyksellisessä hyödyntämisessä kaikkein oleellisinta on datan ja sen eri suureiden kokonaisvaltainen ymmärtäminen. Myös pelkkä innovatiivinen lähestymistapa esimerkiksi datan visualisoinnissa voi auttaa näkemään tietovaraston hyötyjä täysin uudesta perspektiivistä.
Toronton metro

| Toronto Subway |
| --- | --- |


Tyyppi:  metro
Sijainti:  Toronto, Kanada
Avattu:  30. maaliskuuta 1954 
Pituus:  68,3 km 
Asemia:  69 
Linjoja:  4 
Huippunopeus:  88 km/h 
Raideleveys:  1 495 mm 
Liikennöitsijä(t):  TTC 
Matkoja päivässä:  1 093 300 (2014) 
Matkoja vuodessa:  309 milj. (2014) 
  
Aiheesta muualla
Viralliset kotisivut
Toronton metro on metrojärjestelmä, joka palvelee Toronton suurkaupunkialuetta Kanadassa. Se avattiin 30. maaliskuuta 1954 Kanadan ensimmäisenä metrona. Metrolla on tärkeä asema kaupungin joukkoliikenteessä: vuonna 2014 sillä tehtiin päivittäin keskimäärin 1,1 miljoonaa matkaa.
Järjestelmään kuuluu kolme varsinaista metrolinjaa ja yksi maanpäällinen rata, Scarborough RT. Radan kokonaispituus on lähes 70 kilometriä ja sen varrella on 69 asemaa.
Linjat

| Linja | Nimi | Avattu  | Pituus  | Asemia  |
| --- | --- | --- | --- | --- |
|  | Line 1 Yonge–University | 30. maaliskuuta 1954 | 30,2 km | 32 |
|  | Line 2 Bloor–Danforth | 25. helmikuuta 1966 | 26,2 km | 31 |
|  | Line 3 Scarborough | 22. maaliskuuta 1985 | 6,4 km | 6 |
|  | Line 4 Sheppard | 22. marraskuuta 2002 | 5,5 km | 5 |
| Yhteensä:   | Yhteensä:   | Yhteensä:   | 68,3 km | 69 |
Aiheesta muualla

Kuvia tai muita tiedostoja aiheesta Toronton metro Wikimedia Commonsissa
Tena

Tena voi tarkoittaa seuraavia asioita:
Tena, kaupunki Ecuadorissa
Tena, Essityn maailmanlaajuinen virtsankarkailusuojien tuotemerkki
Tena-Teollisuus Oy, vuosina 1950–1969 Kuopiossa toiminut teltta- ja makuupussivalmistaja
Sukunimiä

Joona Tena, suomalainen elokuvaohjaaja
Natalia Tena, brittiläinen näyttelijä
Veikko Tena, suomalainen lääninrovasti, rehtori ja tietokirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tena”, voi hakea sivunnimihaulla, laajalla sivunnimihaulla tai tekstihaulla.
Tiina Alahuhta-Kasko

Tiina Inkeri Alahuhta-Kasko (s. 1981) on Marimekon toimitusjohtaja 9. huhtikuuta 2015 alkaen. Hän on ollut Marimekon palveluksessa vuodesta 2005. Aikaisemmin Alahuhta-Kasko toimi yrityksen operatiivisena johtajana vuodesta 2014 sekä markkinointijohtajana ja johtokunnan jäsenenä vuodesta 2011 alkaen. Koulutukseltaan hän on kauppatieteiden maisteri.
Alahuhta-Kaskon siirtyessä toimitusjohtajaksi yhtiön pääomistaja ja aikaisempi toimitusjohtaja Mika Ihamuotila siirtyi yhtiön hallituksen puheenjohtajaksi. Ihamuotilalle jäi kuitenkin merkittäviä operatiivisia tehtäviä, muun muassa yhtiön strategian kehittämisestä ja toimeenpanosta vastaaminen sekä aktiivinen rooli sen talous- ja rahoitusasioiden sekä sidosryhmäsuhteiden hoitamisessa.
Alahuhta-Kaskon isä on yritysjohtaja Matti Alahuhta.
Madelyn Pugh Davis

Madelyn Pugh Davis vuonna 1966.
Madelyn Pugh Davis (15. maaliskuuta 1921 – 20. huhtikuuta 2011) oli yhdysvaltalainen käsikirjoittaja, joka tuli 1950-luvulla tunnetuksi työstään I Love Lucyn jaksoissa. Hän oli vuosina 1955, 1956 ja 1971 kolmesti ehdolla Emmy-palkinnon saajaksi.
Aiheesta muualla

Madelyn Pugh Internet Movie Databasessa. (englanniksi)
Mamzer

Mamzer (hepr. ‏ממזר‎, monikko mamzerim, hepr. ‏ממזרים‎) on juutalaisuudessa käytetty hepreankielinen termi. Mamzer on joko insestin seurauksena syntynyt lapsi tai naimisissa olevalle naiselle syntynyt lapsi, jonka isä on joku muu kuin äidin aviomies. Termillä ei tarkoiteta avioliiton ulkopuolella syntynyttä lasta. Mamzerit katsotaan juutalaisiksi, koska äiti on juutalainen, mutta he saavat mennä naimisiin vain toisten mamzerien, juutalaisuuteen kääntyneiden tai ei-juutalaisten kanssa.
Käsite löytyy Sakarjan kirjasta 9:6 ja Viidennestä Mooseksen kirjasta 23:3, jossa statuksen sanotaan periytyvän kymmenenteen polveen saakka. Konservatiivisimman tulkinnan mukaan tällä tarkoitetaan, että asema on ikuisesti periytyvä. Käytännössä statuksen asettamista kuitenkin vältetään ja sitä pidetään kohtuuttomana rangaistuksena lapselle. Ennen DNA-testejä isyyttä oli myös vaikea todistaa, jolloin lapsen paras oli etusijalla ja hän säästyi mamzeriudelta. Liberaalit juutalaisuuden haarat eivät ylläpidä mamzer-perinnettä lainkaan.
Tinsel Korey

| Tinsel Korey> Henkilötiedot |
| --- | --- |
Syntynyt: 25. maaliskuuta 1980 (ikä 44) Toronto, Ontario, Kanada
Ammatti:  Näyttelijä maalari muusikko
Näyttelijä
Aktiivisena:  2004-
Aiheesta muualla
www.tinselkorey.com
IMDb 
Tinsel Korey (s. 25. maaliskuuta 1980, Toronto, Ontario, Kanada) on kanadalainen näyttelijä, maalari sekä muusikko, joka näyttelee loppuvuodesta 2009 ilmestyvässä elokuvassa Twilight – Uusikuu. Elokuvassa Korey esittää  Emily Youngia. Korey kirjoittaa ja esittää omaa musiikkia. Hän on opiskellut näyttelemistä sekä musiikkia useissa kouluissa. Vapaa-ajallaan Korey pitää muun muassa baseballista, koripallosta, uimisesta, kuntosalilla käymisestä, juoksemisesta ja trampoliinilla hyppimisestä. Hän myös laulaa, soittaa kitaraa ja pianoa sekä tanssii mielellään vapaa-aikanaan. Koreyn lempikirjoihin kuuluvat J. K. Rowlingin Harry Potter -kirjat. Hän painaa noin 52 kiloa, hänen silmänsä ovat ruskeat ja hiuksensa tummanruskeat.
Biografia > Nuoruus ja yksityiselämä

Korey syntyi ja varttui Torontossa, Ontariossa, Kanadassa. Hänet adoptoitiin kaksivuotiaana ja hän kasvoi juutalaisessa yhteisössä, mutta hänen biologiset vanhempansa ovat amerikan alkuperäiskansaa. Teininä Korey esiintyi mainoksissa ja muutti Vancouveriin vuonna 2002, jotta saisi panostettua näyttelijän uraansa. Hän työskenteli hetken ajan tarjoilijana saavuttuaan Vancouveriin.
Biografia > Ura

Korey on vieraillut mm. tv-sarjoissa Pelastajat, Da Vincin murhatutkimukset , Godiva's, Intelligence ja The Guard.
Elokuvadebyyttinsä Korey teki vuonna 2005 suoraan DVD:lle ilmestyneessä elokuvassa It Waits. Samana vuonna hän esiintyi televisio minisarjassa Into the West, minkä tuotti Steven Spielberg. Vuonna 2006 Korey esitti raiskauksen uhria Carl Bessain elokuvassa Unnatural & Accidental. Korey työskenteli uudelleen Bessain kanssa vuonna 2008 elokuvan Mothers & Daughters tiimoilla ja tulee näyttelemään myös elokuvassa Fathers & Sons.
Vuonna 2007 Korey esiintyi Joseph Gordon-Levittin tähdittämässä elokuvassa The Lookout. Samana vuonna hän näytteli CTV:n TV-elokuvassa Luna: Spirit of the Whale, jossa esiintyivät mm. Adam Beach, Graham Greene ja Tantoo Cardinal. Korey  näytteli Airofdayta suositussa vuoden 2007 minisarjassa Tin Man yhdessä Zooey Ceschanelin kanssa.
Vuonna 2009 hän työskenteli yhdessä It Waits-elokuvan ohjaajan Steve R. Monroen kanssa TV-elokuvassa Wyvern. Korey näyttelee Emily Youngia Twilight-elokuvissa Twilight – Uusikuu (2009), Twilight – Epäilys (2010) ja Twilight – Aamunkoi osa 2 (2012). Elokuvat perustuvat Stephenie Meyerin Houkutus-kirjasarjan romaaneihin Uusikuu, Epäilys ja Aamunkoi.
Filmografia > Elokuvat

| Vuosi | Elokuva | Rooli | Huomioita |
| --- | --- | --- | --- |
| 2005 | It Waits | Lark Rainwater |  |
| 2006 | Divided by Zero | Ashley |  |
| 2006 | Unnatural & Accidental | Sininen tyttö |  |
| 2007 | The Lookout | Maura |  |
| 2008 | Mothers & Daughters | Cynthia |  |
| 2009 | Twilight – Uusikuu | Emily Young |  |
| 2009 | Manitouwabi |  |  |
| 2009 | Fathers & Sons |  |  |
| 2010 | Twilight – Epäilys | Emily Young |  |
| 2012 | Twilight – Aamunkoi osa 2 | Emily Young | Elokuvasarjan viimeinen |
Filmografia > TV

| Vuosi | TV | Rooli | Huomioita |
| --- | --- | --- | --- |
| 2004 | Pelastajat | Jen (morsiusneito) | Jakso: "Murder in the Morgue" |
| 2004 | Da Vincin murhatutkimukset | Sheila | Jakso: "A Man When He's Down" |
| 2005 | Into the West | Blue Bird | TV-minisarja |
| 2006 | Godiva's | Chantal | 3 ejaksoa |
| 2007 | Hybrid | Lydia | TV-elokuva |
| 2007 | Luna: Spirit of the Whale | Annie | TV-elokuva |
| 2007 | I Know What I Saw | Alicia | TV-elokuva |
| 2007 | Intelligence | Felicia | 2 jaksoa |
| 2007 | Tin Man | Airofday | Jakso: "Tin Man" |
| 2008 | The Quality of Life | Anna Navarez | TV-elokuva |
| 2008 | The Guard | Martine | 4 jaksoa, 2007-2008 |
| 2008 | Rabbit Fall | Zoe | 7 jaksoa |
| 2009 | Wyvern | Hampton | TV-elokuva |
Aiheesta muualla

Tinsel Korey Internet Movie Databasessa. (englanniksi)
Tiina Boman

| Mitalit> Maa:   Suomi.Naisten triathlon.Pitkän matkan MM-kilpailut  | Mitalit> Maa:   Suomi.Naisten triathlon.Pitkän matkan MM-kilpailut  | Mitalit> Maa:   Suomi.Naisten triathlon.Pitkän matkan MM-kilpailut  | Maa:   Suomi> Naisten triathlon. |
| --- | --- | --- | --- |
|  Pronssia | Fredericia 2005 | pitkä matka |  |
Tiina Boman (s. 18. helmikuuta 1977 Joroinen) on suomalainen triathlonisti. Hän edustaa Joroisten Sporttiklubia ja häntä valmentaa puolisonsa Antti Hagqvist.
Boman harrasti nuorempana hiihtoa, minkä vuoksi aloitti opinnot Sotkamon urheilulukiossa. Laji oli kuitenkin vaihtunut triathloniin hänen kirjoittaessaan ylioppilaaksi keväällä 1996. Vuonna 2002 hän aloitti täysmatkan huipulle tähtäävän harjoittelun.
Boman sijoittui vuonna 2004 pitkän matkan MM-kilpailuissa viidenneksi. Ensimmäisessä täyden matkan kilpailussaan UPC Holland Triathlonissa hän oli kolmas ja puolimatkan Saksan avoimissa mestaruuskilpailuissa toinen. Seuraavana vuonna hän sai MM-pronssia pitkällä matkalla ja sijoittui neljänneksi Lanzarote Ironman -kilpailussa. Vuonna 2006 hän oli Lanzarote Ironmanissa toinen, Havaijin Ironman -kilpailussa 18. ja voitti puolimatkan Suomen-mestaruuden.
Boman voitti vuonna 2007 Lanzaroten Ironman -kilpailun ja puolimatkan Suomen-mestaruuden. Lisäksi hän oli Volcano-triathlonissa kolmas ja Antwerp 70.3. -kilpailussa kuudes. Seuraavana vuonna hän sijoittui pitkän matkan MM-kilpailuissa kuudenneksi ja Havaijin Ironmanissa jalkavaivaisena 32:nneksi. Lisäksi hän voitti Linzin kilpailun ja Nathan triathlonin sekä Nokian ja Joroisten kilpailut. Ironman Coeur d'Alene -kilpailussa hän oli kolmas. Vuonna 2009 Boman sijoittui toiseksi Volcano triathlonissa, Saksan  ja Andalusian kilpailuissa sekä sprintin ja puolimatkan SM-kilpailuissa. Challenge Kraichgau -kilpailussa hän oli neljäs ja Saksan Ironmanissa viides. Havaijilla hän joutui keskeyttämään.
Tenofoviiri

| --- | --- |

Tenofoviiri
Systemaattinen (IUPAC) nimi
[(2R)-1-(6-aminopurin-9-yyli)propan-2-yyli]oksimetyylifosfonihappo
Tunnisteet
CAS-numero: 147127-20-6
ATC-koodi: J05AF07
PubChem CID: 464205
DrugBank: DB00300
Kemialliset tiedot
Kaava: C9H14N5O4P 
Moolimassa: 287,213
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 276–280 °C
Liukoisuus veteen: 13,4 g/l
Farmakokineettiset tiedot
Hyötyosuus: 25 %
Proteiinisitoutuminen: < 1 %
Metabolia:  ?
Puoliintumisaika: 17 tuntia
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Tenofoviiri on ei-nukleosidinen käänteiskopioijaentsyymin estäjä, joka on tarkoitettu HIV:n hoitoon. Tenofoviiri estää HIV:n RNA:n muuttumista DNA:ksi. Se on yhtenä vaikuttavana lääkkeenä Atripla-yhdistelmälääkkeessä.
Tomás Gutiérrez Alea

| Tomás Gutiérrez Alea> Henkilötiedot |
| --- | --- |
Syntynyt: 11. joulukuuta 1928 (ikä 95) Havanna
Kuollut: 16. huhtikuuta 1996 (67 vuotta) Havanna
Kansalaisuus:  Kuuba
Ammatti:  elokuvaohjaaja ja -⁠käsikirjoittaja
Ohjaaja
Tunnetuimmat ohjaukset:   Muistoja alikehityksen ajoilta (1968)  Mansikoita ja suklaata (1995) 
Palkinnot
  Kultainen karhu, 1994  American National Society of Film Critics, 1973  
Aiheesta muualla
IMDb 
Elonet
Tomás Gutiérrez Alea (11. joulukuuta 1928 Havanna – 16. huhtikuuta 1996 Havanna) oli kuubalainen elokuvaohjaaja ja -⁠käsikirjoittaja, jonka tunnetuimpia elokuvia ovat Muistoja alikehityksen ajoilta (1968) sekä yhdessä Juan Carlos Tabíon kanssa ohjattu Mansikoita ja suklaata (1994), joka sai Kultaisen karhun Berliinin elokuvajuhlilla ja oli ehdolla parhaan ulkomaisen elokuvan Oscar-palkinnon saajaksi.
Alea opiskeli ensin lakia ja valmistuttuaan Havannan yliopistosta hän jatkoi opiskelua elokuvaopinnoilla Rooman Centro Sperimentale di Cinematografiassa vuosina 1951–1953. Siellä hän tapasi toisen kuubalaisen elokuvantekijän Julio García Espinosan, jonka kanssa hän ohjasi vuonna 1954 lyhyen puolidokumentin El Mégano. Elokuva kuitenkin kiellettiin Kuubassa Fulgencio Batistan hallituksen toimesta. Alea alkoi vuonna 1956 työskentelemään Cine Revista uutisohjelmassa, sekä liittyi Nuestro Tiempo kulttuuriyhdistykseen. Hän myös toimitti kulttuuriyhdistyksen lehteä. Kuuban vallankumouksen jälkeen Alea perusti yhdessä Espinosan ja muiden nuorten kuubalaisten elokuvantekijöiden kanssa Kuuban elokuvainstituutin ICAIC:n (esp. Instituto Cubano del Arte e Industria Cinematográficos, ICAIC). Ensimmäisen pitkän elokuvansa Historias de la Revolucion hän teki heti vallankumouksen jälkeen. Alea sai elokuvastaan Muistoja alikehityksen ajoilta (Memorias del subdesarrollo, 1968) American National Society of Film Critics palkinnon vuonna 1973. Hän sairastui ohjatessaan toiseksi viimeistä elokuvaansa  Mansikoita ja suklaata, ja ohjasi sen vuoksi sen loppuun yhdessä Juan Carlos Tabíon kanssa, ja ohjasi tämän kanssa myös viimeisen elokuvansa Guantanamera.
Filmografia

| Vuosi | Nimi suomeksi | Alkuperäinen nimi |
| --- | --- | --- |
1994: Guantanamera
| 1994 | Mansikoita ja suklaata | Fresa y chocolate |
| 1991 |  | Contigo en la distancia (tv-sarja) |
| 1989 | Kirjeitä puistosta | Cartas del parque |
| 1983 | Tiettyyn pisteeseen | Hasta cierto punto |
| 1978 | Ajastaan jääneet | Los Sobrevivientes |
| 1976 | Viimeinen ehtoollinen | La Última cena |
| 1974 | Tietyllä tavalla | De cierta manera |
1974:  El Arte del tabaco
| 1971 | Kuubalainen taistelu demoneja vastaan | Una Pelea cubana contra los demonios |
| 1968 | Muistoja alikehityksen ajoilta | Memorias del subdesarrollo |
| 1966 | Byrokraatin kuolema | La Muerte de un burócrata |
| 1962 | 12 tuolia | Las Doce sillas |
1960: Asamblea general
1960: Historias de la revolución
| 1959 |  | Esta tierra nuestra |
| 1954 |  | El Mégano |

Lähde:
Aiheesta muualla

Tomás Gutiérrez Alea Internet Movie Databasessa. (englanniksi)
Tomás Gutiérrez Alea Elonetissä.
Hurme, Tuomas & Kuivala, Petra: Muistoja alikehityksen ajoilta – Kuuba vallankumouksen jälkeen Vartija.  11.12.2018. Viitattu 6.6.2022.
Tieteen Kuvalehti

| Tieteen Kuvalehti |
| --- | --- |

Lehtityyppi:  aikakauslehti
Kustantaja:  Bonnier
ISSN:  ISSN 0903-5583 ja 0281-9341
Perustettu:  1984
Kotimaa:  Alankomaat
Ilmestymistiheys:  18 numeroa vuodessa
Kieli:  latvia ja ruotsi
Aiheesta muualla
Tieku.fi
Tieteen Kuvalehti on Bonnier Publications Internationalin julkaisema, Pohjoismaiden suurin yleistajuinen tiedettä (etenkin kulttuuria, luontoa, tekniikkaa ja lääketiedettä) käsittelevä aikakauslehti. Suomenkielinen Tieteen Kuvalehti toimitetaan tanskankielisen Illustreret Videnskab -lehden pohjalta. Tieteen Kuvalehti on ilmestynyt suomenkielisenä vuodesta 1986 lähtien. Vuodessa ilmestyy 18 numeroa. Päätoimittajana toimii Sebastian Relster. Suomen lisäksi lehti ilmestyy Ruotsissa, Norjassa, Tanskassa, Islannissa, Latviassa, Liettuassa, Kreikassa, Alankomaissa, Belgiassa, Yhdysvalloissa, Australiassa ja Uudessa-Seelannissa. Maailmanlaajuinen kokonaislevikki on noin 550 000.
Julkaisijan mukaan lehti kertoo helppotajuisesti tieteen uusimmista tuloksista. Lehdessä on varsinaisten artikkelien lisäksi muun muassa Uutta tietoa -osasto, jossa kerrotaan uusimmat tiedeuutiset. Aivotreeni-sivu sisältää useimmiten matemaattisia arvoituksia tai päättelytehtäviä. Lehdessä on myös osiot nimeltä Tekniikan ihmeet, Tieteen maailma uusin silmin ja Arkistojen uumenista.
Tieteen Kuvalehden tyypillinen lukija on yli 20-vuotias, kaupungissa asuva koulutettu mies. Lukijoista 63 % on miehiä ja 37 % naisia.
Aiheesta muualla

Tieteen Kuvalehden kotisivut
Tino Singh

Tino Singh (s. 4. heinäkuuta 1971 Khambhat, Intia) on intialaissyntyinen, suomalainen yrittäjä ja juontaja. Aiemmin hän on toiminut muun muassa tanssijana ja laulajana.
Singh toimii nykyisin elintarvikealan start-up-yrityksen perustajana ja toimitusjohtajana. Hän toimi aiemmin useita vuosia kansainvälisen markkinoinnin parissa digimarkkinoinnissa Alankomaissa, tapahtumamarkkinoinnin parissa pohjoismaisesti, mainostoimiston toimitusjohtajana sekä juontajana, tanssijana ja muusikkona.
Vuosina 1996–1998 Singh toimi televisio-ohjelma Passi ja hammasharjan juontajana. 1990-luvulla hän aloitti laulajan uran, jota hän hyödynsi muun muassa Passi ja hammasharja -ohjelmassa. Hän on myös aikoinaan esiintynyt laulajana eri yhtyeissä, muun muassa Shade of Brown (funk-soul), Liberation Orchestra (funk-soul) sekä Tino Singh and the Pimp Daddies (cover).
Ura

Singh aloitti tanssiuransa 1980-luvulla ensin Helsingin City-käytävässä nuorison breakdance-piireissä ja kävi myös opiskelemassa Helsingin Tanssiopistossa. Sittemmin hän siirtyi Aira Samulinin tanssikouluun, josta hänet rekrytoitiin koulun esiintyvään joukkoon Rytmikkäisiin. Marco Bjurströmin StepUp-tanssiryhmässä Singh toimi ammattitanssijana 1990-luvun alkuun saakka. Hän oli mukana Svenska Teaternin Hype-musikaalissa 1995, jota esitettiin yli 200 näytöstä, jonka jälkeen hän toimi Kolmoskanavan Passi ja hammasharja -viihdeohjelman juontajana (1996–1998). Singh on myös kokeillut näyttelemistä Tähtitehdas-saippuasarjassa (1998) Tuukka Valon roolissa.
Singh on showtanssin maailmanmestari vuodelta 1993 yhdessä tanssiparinsa Marianne Järvisen kanssa. Hän on julkaissut vuonna 1998 yhdessä silloisen vaimonsa kanssa ruokakirjan Tino´s Delhi (Gummerus).
Singh työskenteli Sportus.com -verkkokaupassa ja muutti Amsterdamiin vuosituhannen vaihteessa tekemään digimarkkinointia. Hän palasi 2003 Suomeen ja työskenteli muun muassa Seikkailu Oy:ssä tapahtumatuottajana ja PHS/TBWA-mainostoimistoketjussa pohjoismaisen tapahtumamarkkinoinnin parissa. Vuonna 2006 hän esiintyi Spin-musikaalissa Svenska Teaternissa.
Kollegoidensa kanssa hän perusti Roy-mainostoimiston 2009 ja päätyi yrityksen toimitusjohtajaksi.
Keväällä 2014 Tino Singh juonsi Viidakon tähtöset -televisiosarjan kolmannen tuotantokauden.
Singh perusti 2016 yhtiökumppaninsa kanssa yrityksen nimeltä TwoDads, jonka tavoitteena on taistella globaalia lasten lihavuutta vastaan tuottamalla lapsille terveellisiä elintarvikkeita.
Poliittinen vaikuttaminen

Singh oli Kokoomuksen ehdokkaana vuoden 1999 eurovaaleissa, muttei tullut valituksi. Vuoden 2011 eduskuntavaaleissa hän oli RKP:n ehdokkaana ja sai 249 ääntä. Kunnallisvaaleissa 2017 Singh oli ehdolla Helsingin Vihreiden listalla ja ei tullut valituksi.
Singh on ollut 2010-luvulla järjestämässä useita poliittisia tapahtumia, kuten Norjan joukkosurman jälkeinen Hiljaisuuden rikkomisen päivä, Meillä on Unelma 2015 sekä Peli Poikki 2016. Hän oli mukana Oikeus Elää -tukikonsertissa, joka järjestettiin kielteistä turvapaikkapäätöstä protestoivien turvapaikanhakijoiden tueksi 2017.
Markkinointi

Tino Singhistä tuli mainostoimisto Detail Agencyn omistaja, kun hän marraskuussa 2010 osti yrityksen koko osakekannan muilta osakkailta johtajana toimiessaan. Samalla Singh aloitti toimiston toimitusjohtajana.
Detail Agency on sittemmin Singhin johdolla keskittynyt erityisesti shoppermarkkinointiinselvennä. Yritys on myös rekisteröinyt Kaupan Paras Kaveri -jakelutiemarkkinoinnin työkalut. Detail Agency on Singhin luotsauksessa muuttanut nimensä Roy Marketing Networkiksi ja on nyt itsenäisten markkinoinnin ammattilaisten verkosto, johon kuuluu muun muassa brändeihin ja identiteetteihin erikoistunut mainostoimisto Fiander, Right Identity Tampereelta sekä useita eri alojen erikoisosaajia, kuten Fiskarsilla global retail managerina aiemmin työskennellyt Mikaela Tokola.
Diskografia

Albumit:
Come And Get It (1996)
Get Serious (1998)
Singlet:
"Come And Get It" (1996)
"Maximum Energy" (1996)
"Dance In The Rain" (1996)
"Summertime" (1997)
"Passi Ja Hammasharja" (1997)
"Liberation" (1998)
Aiheesta muualla

Missä he ovat nyt: Timo Singh, MTV[vanhentunut linkki]
Tino Singhin blogi (Arkistoitu – Internet Archive)
Tino Singh Twitterissä
Tino Singh Internet Movie Databasessa. (englanniksi)
Discogs
Man'arin piirikunta

| Man'arin piirikunta |
| --- | --- |
Valtio:  Jemen
Hallinto:  
 – hallinnollinen keskus:  Mahra
Väkiluku (2003):  5 388
Man'arin piirikunta sijaitsee Mahran maakunnassa Jemenissä. Vuonna 2003 sen asukasluku oli 5 388.
Tranquility Base Hotel & Casino (kappale)

| ”Tranquility Base Hotel & Casino” Arctic Monkeys |
| --- | --- | --- |

Singlen tiedot
 Albumilta: Tranquility Base Hotel & Casino
 B-puoli: ”Anyways”
 Julkaistu: 23. heinäkuuta 2018
 Tekijä(t): Alex Turner
 Tuottaja(t): James Ford Alex Turner
 Tyylilaji: soft rock, lounge
 Kesto: 03.31
 Levy-yhtiö: Domino Records
Arctic Monkeysin muut singlet
| ”Four Out of Five” 2018 | ”Tranquility Base Hotel & Casino” 2018 | ”There’d Better Be a Mirrorball” 2022 |
Tranquility Base Hotel & Casino on brittiläisen rockyhtye Arctic Monkeysin kappale, joka julkaistiin toisena singlenä samannimiseltä studioalbumilta 23. heinäkuuta 2018. Kappaleelle kuvattiin musiikkivideo, joka julkaistiin videopalvelu YouTubessa. Saman vuoden syksyllä julkistettiin, että single julkaistaan vinyylinä, ja sen B-puolelle sisältyy aiemmin julkaisematon ”Anyways”.